Rikunarita-ORG/Wikinium huggingface dataset:
# 長沙市

| 長沙市 |
| --- |
| 長沙市之所在 |
| **歸屬：** | 中華人民共和國 |
| **所屬**： | 湖南省 |
| **屬地**： | 領六區、二縣、一縣級市 |
| **治所**： | 岳麓區 |
| **執事**： | 市長陳博彰、市委書記易煉紅 |
| **用語**： | 湘語 |
| **人口**： | 七百又十四萬餘 |
| **省置**： | 湖南省 |

長沙市行政區劃圖
**長沙市**，湖南省會，處湘江之畔，方一萬一千平方千米餘，口七百一十四萬餘。市區方約一千九百平方公里，常住者三百六十一萬有餘。轄六區二縣一縣級市。

## 沿革

前漢為長沙國都。後漢復為長沙郡，隸荊州。

及吳晉南朝，自臨湘析得湘西，臨湘為長沙郡首邑。宋始，湘西為衡陽郡，長沙郡析出首邑。上隸荊州、湘州。永嘉元年，晉懷帝分荊、江二州置。

及隋滅陳，廢郡，獨存州縣，臨湘為潭州，大業三年，改潭州為長沙郡，後改回。

唐貞觀元年置十道，天寶元年，復潭州改為長沙郡，至德元年十二月十五日復改潭州，與長沙縣並屬江南道。開元二十一年，天下分十五道，潭州改屬江南西道。

後唐天成二年六月十七日，殷以潭州為長沙府，長沙為楚。後周太祖廣順二年，唐邊鎬陷長沙，湖南政主在朗州。

宋太祖乾德元年二月，入宋。至道三年分國為五路，潭州為荊湖南路路治。
哲宗元符元年，設善化縣與長沙縣同附廓，潭州領長沙、善化、瀏陽、寧鄉、湘潭、湘鄉、益陽、安化、湘陰、醴陵、茶陵、攸縣等十二縣。至於民初，長沙城為路、州及長善二縣治。

元世祖至元十三年正月朔，長沙歸元，設安撫司。十四年，置潭州行省，十八年二月乙亥，遷潭州行省於鄂州，謂湖廣等處行中書，徙湖南道宣慰司治潭州路。天曆二年三月庚戌，上以潜邸所幸，改潭州路為天臨路，領縣五七州。

順帝至正二十四年九月二十四日，徐達兵臨潭州，他日臨路為潭州。

清順治四年四月初八，高士俊引兵入長沙，長沙歸清，沿明制設長沙府，上隸湖廣，仍轄十二州縣。
康熙三年，湖廣置右布政使司、湖南按察使司於長沙，偏沅巡撫移駐長沙。
雍正元年，改湖廣右布政使司為湖南布政使司。
二年，改偏沅巡撫為湖南巡撫，仍隸湖廣長沙府城自為湖南省會。長沙府有鹽法長寶道。乾隆時長沙城既為巡撫治，亦為布政、提學、以三司，巡警、勸業、鹽法、長寶四道所治。

民國元年十二月，並縣歸相府，長沙、善化二縣並為長沙相府畿地。
二年九月改定，故長沙府附郭首縣裁府縣。
三年六月二日，湖南分為四道，長沙縣湘江道（即原長寶道，五年省武陵道，其十一縣屬江道）。同年廢都甲設鄉，長沙縣轄七鄉十鎮。
九年，長沙設市政廳，歲暮設市政公。省會警詧廳設東、南、西、北、外東、外南、外北、商埠八個警詧署（區）。是年除「道」，縣所署省。
十九年七月二十七日，工農紅軍入長沙國，立長沙市蘇維埃政。是歲，長沙城分東、南、西、北、外東特、商埠一區。領一五八街團，街團、甲、牌、聯（結），五家為一聯，二聯為一牌，十牌為甲。
二十年七月，裁商埠入西區。
二十二年八月十一日，國民政府行政院從長沙設市，是第十四為正處之市，亦第七設市之省會。同年十一月三日，廢街團制。
二十三年四月九日，劃一市為四區，按東南西北次，名為一、二、三、四區。每分四坊，每坊置二至四保，凡五十八保，四十至六十戶為甲。
二十七年，上屬湖南省立第一行政督察區。同年八月十一日，改區坊保甲四級制為鎮（鄉）保甲三級制，故四區為八鎮，市郊為四鄉。後文夕大火，縮編為南、北兩鎮及兩鄉。
二十八年，八鎮四鄉改為四鎮四鄉。
三十四年，設東、南、西、北、藝文、金盆、嶽麓、會春八區。
三十六年、三十七年，有保八十三、甲一千八百四十三。
三十八年八月，長沙和解，轄八區八十二保一千八百三十八甲。

西元一九五〇年三月三十日，設郊官領外四區。
一九五三年一月，置水上區。
一九五五年內四區建居委會三百有六、居民組二千九百有九。
一九五六年五月罷市郊四區，轄鄉並為七鄉鎮。
一九五七年，內四區轄二十六街居委會二百七十五、居民組二千七百六十六；郊轄七鄉、鎮。

## 地理

### 地形

長沙市與湘中丘陵，東有連雲山、羅霄山，北接洞庭湖平原，湘江畔略緩，人用是稠居。

### 氣候

長沙市屬亞熱帶季風氣候，夏燥冬溫，因側身「四大火爐」。

### 河流

長沙市貫湘江，密居湘江畔，其有支流靳江河、瀏陽河，入河而有污。

## 它典

* 長沙市政府 互聯網檔案館存錄，時二〇一四年二月八日。
# 北京市

| 北京市 |
| --- |
| 北京市之所在 |
| **歸屬：** | 中華人民共和國 |
| **屬地**： | 十六區 |
| **治所**： | 東城區 |
| **執事**： | 市長殷勇、市委書記尹力 |
| **用語**： | 官話、北京話 |
| **人口**： | 兩千一百七十萬有奇 |

北京市行政區劃圖
**北京**，中華人民共和國之都也，亦為直轄市。方二百五十六里有餘，口二千一百七十萬有奇。肇建迄今，三千餘祀；歷朝定鼎，亦逾八百載。名都形勝，文物淵藪，與南京、洛陽、西安齊名，號為四大古都。

## 史

北京古稱薊，為燕都。秦為廣陽郡，漢屬幽州，亦為廣陽國都。魏復為廣陽郡治，西晉時為燕國都，東晉至北周為燕郡。隋大業三年改涿郡。唐武德年間復稱幽州，後屬範陽節度使。安史之亂時為偽都。五代劉仁恭亦僭號於此，為後唐所滅。入遼稱南京析津府，金海陵王亮遷都至此，易名為中都。元至元九年更名大都。

有明乃興，以應天為京師，更大都為北平府，燕王棣藩國在茲。洎燕王興兵靖難，旋以北平為行在、北京，永樂十九年後，稱京師順天府。有清定鼎中原，亦定都於此。

民國新創，亦以北京為國都，稱京兆地方，至民國十七年複易名「北平」。廿六年罹倭難。卅四年光復。然中國又遭國共內戰之劫，太平實未臨於社稷矣。歷四年之干戈，民國三十八年，中國國民黨退守臺灣，中國共產黨得大陸，立國曰中華人民共和國，都北平，復而易名北京也。

## 它典

* 北京市政府

## 引據
# 中央電視臺

**中央電視臺**，電視臺之名也。多國有電視臺名此者：

* 中華人民共和國之電視臺，請閱中國中央電視臺。
* 朝鮮民主主義人民共和國之電視臺，請閱朝鮮中央電視臺。
* 蘇維埃社會主義共和國聯盟之電視臺，請閱蘇聯中央電視臺。
* 德意志聯邦共和國之電視臺，請閱德國中央電視臺。
* 日本國福島縣之電視臺，請閱福島中央電視臺。
* 日本國山陰地方之電視臺，請閱山陰中央電視臺。